ຢ່າງນ້ອຍ 15 ຄົນ ເສຍຊີວິດ ໃນເຫດລະເບີດ ຢູ່ Bagdad 
ເຫດລະເບີດດັ່ງກ່າວນີ້ ແມ່ນເປັນການ​ໂຈມ​ຕີຄັ້ງທີ 3 ພາຍ​ໃນ​ໄລຍະ​ສອງມື້ ທີ່ແນເປົ້າໝາຍໃສ່ ພິທີຊາປະນະກິດສົບ ໃນກຸງ Bagdad.
ເຈົ້າໜ້າທີ່ອີຣັກ ກ່າວວ່າ ລະເບີດ 2 ລູກ ໄດ້ແຕກຂຶ້ນ ໃນລະຫວ່າງ ພິທີສົ່ງສະການຢູ່ໃນກຸງ Bagdad ທີ່ໄດ້ສັງຫານຢ່າງນ້ອຍ 15 ຄົນ ຕໍາຫຼວດກ່າວວ່າ ເຫດລະເບີດແບບຕິດຕໍ່ກັນ ໄດ້ມີຂຶ້ນ ຢູ່ໃນພິທີ ຊາປະນະກິດສົບທີ່ຈັດຂຶ້ນ ຢູ່ໃນຜາມຜາຕັ້ງໃນວັນຈັນວານນີ້ ທີ່ຄຸ້ມ Azamiyah ຊຶ່ງຜູ້ຄົນສ່ວນໃຫຍ່ເປັນຊາວຊຸນນີນັ້ນ ພວກເຂົາເຈົ້າກ່າວວ່າ ນອກນັ້ນເຫດລະເບີດຍັງເຮັດໃຫ້ ຢ່າງນ້ອຍ 30 ຄົນໄດ້ຮັບບາດເຈັບ ເຫດລະເບີດດັ່ງກ່າວນີ້ ແມ່ນເປັນການໂຈມຕີຄັ້ງທີ 3 ພາຍໃນໄລຍະ ສອງມື້ທີ່ແນເປົ້າໝາຍໃສ່ພິທີຊາປະນະກິດສົບໃນກຸງ Bagdad ໃນວັນອາທິດຜ່ານມານີ້, ການໂຈມຕີອີກບັ້ນນຶ່ງ ໃສ່ພິທີສົ່ງສະການຂອງຊາວຊຸນນີນັ້ນ ຍັງຜົນ ໃຫ້ມີ 12 ຄົນເສຍຊີວິດ ໃນຂະນະທີ່ການໂຈມຕີສະລະຊີບ 2 ຄັ້ງຊ້ອນ ໃນວັນເສົາ ຜ່ານມານີ້ ໃສ່ພິທີຊາປະນະກິດສົບຂອງຊາວ Shiite ຍັງຜົນໃຫ້ມີ 73 ຄົນຂອງພວກທີ່ ໄປໄວ້ທຸກນັ້ນເສັຍ ຊີວິດ ການຟື້ນຄືນຂອງເຫດການໃນອັນທີ່ປະກົດວ່າເປັນການສັງຫານແບບແກ້ແຄ້ນຢູ່ໃນອີຣັກ ໄດ້ພາໃຫ້ມີຄວາມຢ້ານກົວວ່າ ບັນຫາການຂັດແຍ້ງທາງສາສະໜາອາດຈະກັບຄືນມາອີກ